CELEX: C2005/057/30
Language: sl
Date: 2005-03-05 00:00:00
Title: Zadeva C-518/04: Tožba Komisije Evropskih skupnosti proti Helenski republiki, vložena dne 21. decembra 2004

5.3.2005   
            
            
               SL
            
            
               Uradni list Evropske unije
            
            
               C 57/15
            
         Tožba Komisije Evropskih skupnosti proti Helenski republiki, vložena dne 21. decembra 2004
   (Zadeva C-518/04)
   (2005/C 57/30)
   Jezik postopka: grščina
   Komisija Evropskih skupnosti, ki jo zastopata Michel Van Beek, conseiller juridique, in Minas Konstantinidis, član pravne službe Komisije, je dne 21. decembra 2004 na Sodišče Evropskih skupnosti vložila tožbo proti Helenski republiki.
   Tožeča stranka Sodišču predlaga, naj:
   
               —
            
            
               ugotovi, da Helenska republika s tem, da ni sprejela potrebnih ukrepov za vzpostavitev sistema strogega varstva gada Vipera schweizeri na otoku Milos za izognitev vsakemu namernemu vznemirjanju te vrste zlasti v obdobju razmnoževanja, ko so mladiči odvisni od matere, in v obdobju zimovanja ter za izognitev vsakemu uničenju ali poslabšanju območij razmnoževanja ali prostorov počitka, ni izpolnila naloženih obveznosti iz člena 12(1)(b) in (d) Direktive Sveta z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (1);
            
         
               —
            
            
               Helenski republiki naloži plačilo stroškov.
            
         Tožbeni razlogi in bistvene navedbe
   Cilj Direktive Sveta z dne 21. maja 1992 o ohranjanju naravnih habitatov ter prosto živečih živalskih in rastlinskih vrst je prispevati k zagotavljanju biotske raznovrstnosti z ohranjanjem naravnih habitatov in prosto živečih živalskih in rastlinskih vrst na evropskem ozemlju držav članic, za katerega se uporablja Pogodba.
   Tožba s strani Komisije se nanaša na dejstvo, da Helenska republika ni sprejela in uporabila sistema strogega varstva vrste plazilca Vipera schweizeri (gad) na otoku Milos.
   Komisija predlaga Sodišču, da ugotovi, da Helenska republika s tem, da ni sprejela potrebnih ukrepov za vzpostavitev sistema strogega varstva gada Vipera schweizeri na otoku Milos za izognitev vsakemu namernemu vznemirjanju te vrste zlasti v obdobju razmnoževanja, ko so mladiči odvisni od matere, in v obdobju zimovanja ter za izognitev vsakemu uničenju ali poslabšanju območij razmnoževanja ali prostorov počitka, ni izpolnila naloženih obveznosti iz člena 12(1)(b) in (d) Direktive Sveta z dne 21. maja 1992 o ohranjanju naravnih habitatov ter prosto živečih živalskih in rastlinskih vrst.
   
      (1)  UL L 206, 22. julija 1992, str. 7.